PROEN ออก “W1” แจกผู้ถือหุ้น 2:1 เคาะราคาใช้สิทธิ 3.60 บ.
PROEN ออก “PROEN-W1” ไม่เกิน 158 ล้านหน่วย แจกฟรีผู้ถือหุ้นอัตรา 2:1 อายุ 1 ปี 10 เดือน เคาะราคาใช้สิทธิ 3.60 บ. พร้อมเพิ่มทุนรองรับแปลงสิทธิ
PROEN ออก “PROEN-W1” ไม่เกิน 158 ล้านหน่วย แจกฟรีผู้ถือหุ้นอัตรา 2:1 อายุ 1 ปี 10 เดือน เคาะราคาใช้สิทธิ 3.60 บ. พร้อมเพิ่มทุนรองรับแปลงสิทธิ
15 มี.ค. 2565

บริษัท โปรเอ็น คอร์ป จำกัด (มหาชน) หรือ PROEN เปิดเผยว่า ที่ประชุมคณะกรรมการบริษัท ครั้งที่ 4/2565 เมื่อ 14 มี.ค.2565 มีมติเห็นชอบให้เสนอต่อที่ประชุมสามัญผู้ถือหุ้นประจำปี 2565 พิจารณาอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัท รุ่นที่ 1  (PROEN-W1) เพื่อจัดสรรให้แก่ผู้ถือหุ้นเดิมของบริษัทตามสัดส่วนการถือหุ้น จำนวนไม่เกิน 158 ล้านหน่วย โดยไม่คิดมูลค่าการเสนอขาย ในอัตราส่วน 2 หุ้นสามัญต่อ 1 หน่วยใบสำคัญแสดงสิทธิ โดยมีอัตราใช้สิทธิ 1 หน่วยต่อหุ้นสามัญ 1 หุ้น ราคาใช้สิทธิ 3.60 บาทต่อหน่วย ทั้งนี้ใบสำคัญแสดงสิทธฯ มีอายุ 1 ปี 10 เดือนนับจากวันที่ได้ออกใบสำคัญแสดงสิทธิ
อนึ่ง บริษัทจะออกและจัดสรร PROEN-W1 ให้แก่ผู้ถือหุ้นของบริษัทที่มีรายชื่อในวันกำหนดรายชื่อผู้ถือหุ้นที่มีสิทธิได้รับจัดสรร PROEN-W1 (Record Date) ในวันที่ 10 พ.ค.65
นอกจากนี้มีมติเห็นชอบให้เสนอต่อที่ประชุมสามัญผู้ถือหุ้น ประจำปี 2565 พิจารณาอนุมัติการเพิ่มทุนจดทะเบียนของบริษัทอีกจำนวน 79 ล้านบาท จากทุนจดทะเบียนเดิม 158 ล้านบาท เป็นทุนจดทะเบียน 237 ล้านบาท โดยการออกหุ้นสามัญเพิ่มทุนจำนวน 158 ล้านหุ้น มูลค่าที่ตราไว้หุ้นละ 0.50 บาท เพื่อรองรับการใช้สิทธิ PROEN-W1
ทั้งนี้คณะกรรมการมีมติเพิ่มวาระการประชุมสามัญผู้ถือหุ้นประจำปี 2565 ซึ่งกำหนดให้จัดขึ้นในวันที่ 28 เม.ย.65 เวลา 14.00 น.